title: 2014/585/EU: Odluka Europskog parlamenta od 3. travnja 2014. o razrješnici za izvršenje proračuna Europskog instituta za jednakost spolova za financijsku godinu 2012.

text:
               5.9.2014

               HR

               Službeni list Europske unije

               L 266/222

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje proračuna Europskog instituta za jednakost spolova za financijsku godinu 2012.
   (2014/585/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Europskog instituta za jednakost spolova za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europskog instituta za jednakost spolova za financijsku godinu 2012., zajedno s odgovorima Instituta (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 1922/2006 Europskog parlamenta i Vijeća od 20. prosinca 2006. o osnivanju Europskog instituta za jednakost spolova (4), a posebno njezin članak 15.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za prava žena i jednakost spolova (A7-0230/2014),

               1.

               daje razrješnicu direktoru Europskog instituta za jednakost spolova za izvršenje proračuna Instituta za financijsku godinu 2012.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktoru Europskog instituta za jednakost spolova, Vijeću, Komisiji i Revizorskom sudu te ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 127.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 403, 30.12.2006., str. 9.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Nadzornog tijela EFTA-e br. 442/12/COL od 29. studenog 2012.

text:
               11.7.2013

               HR

               Službeni list Europske unije

               L 190/93

      ODLUKA NADZORNOG TIJELA EFTA-E BR. 442/12/COL OD 29. STUDENOG 2012.

   Odluka i Sporazum bit će objavljeni u Posebnom izdanju Službenog lista Europske unije na hrvatskom jeziku ako zadovolje potrebne uvjete.


title: 2012/670/EU: Odluka Vijeća od 9. listopada 2012. o potpisivanju, u ime Europske unije, Sporazuma o partnerstvu u području ribarstva između Europske unije i Republike Mauricijusa

text:
               04/Sv. 7

               HR

               Službeni list Europske unije

               332

         32012D0670

               L 300/34

               SLUŽBENI LIST EUROPSKE UNIJE

         ODLUKA VIJEĆA
   od 9. listopada 2012.
   o potpisivanju, u ime Europske unije, Sporazuma o partnerstvu u području ribarstva između Europske unije i Republike Mauricijusa
   (2012/670/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. stavak 2. u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Unija je s Republikom Mauricijusom dogovorila Sporazum o partnerstvu u području ribarstva, kojim se plovilima iz Europske unije daje mogućnost ribolova u vodama pod suverenitetom i nadležnošću Republike Mauricijusa.

               (2)

               Kao rezultat tih pregovora, Sporazum o partnerstvu u području ribarstva između Europske unije i Republike Mauricijusa („Sporazum o partnerstvu u području ribarstva”) parafiran je 23. veljače 2012.

               (3)

               Sporazum između Europske ekonomske zajednice i Vlade Republike Mauricijusa o ribolovu u vodama Mauricijusa (1) potrebno je zamijeniti Sporazumom o partnerstvu u području ribarstva.

               (4)

               Sporazum o partnerstvu u području ribarstva trebalo bi potpisati,

         DONIJELO JE OVU ODLUKU:
   Članak 1.
   Potpisivanje Sporazuma o partnerstvu u području ribarstva između Europske unije i Republike Mauricijusa ovim se u ime Unije odobrava podložno njegovom sklapanju (2).
   Članak 2.
   Ovlašćuje se Predsjednik Vijeća imenovati osobu(-e) opunomoćenu(-e) za potpisivanje Sporazuma o partnerstvu u području ribarstva u ime Unije.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 9. listopada 2012.

            Za Vijeće

            Predsjednik

         V. SHIARLY

      (1)  SL L 159, 10.6.1989., str. 2.

      (2)  Tekst Sporazuma objavit će se skupa s odlukom o njegovom sklapanju.


title: 2013/202/EU: Odluka Vijeća od 23. srpnja 2012. o potpisivanju, u ime Unije, i privremenoj primjeni Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, o Okvirnom sporazumu između Europske unije i Hašemitske Kraljevine Jordana o općim načelima sudjelovanja Hašemitske Kraljevine Jordana u programima Unije

text:
               11/Sv. 100

               HR

               Službeni list Europske unije

               292

         32013D0202

               L 117/1

               SLUŽBENI LIST EUROPSKE UNIJE

         ODLUKA VIJEĆA
   od 23. srpnja 2012.
   o potpisivanju, u ime Unije, i privremenoj primjeni Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, o Okvirnom sporazumu između Europske unije i Hašemitske Kraljevine Jordana o općim načelima sudjelovanja Hašemitske Kraljevine Jordana u programima Unije
   (2013/202/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 5. i člankom 218. stavkom 8. prvim podstavkom,
   uzimajući u obzir prijedlog Europske komisije,
   budući da:

               (1)

               Vijeće je 18. lipnja 2007. ovlastilo Komisiju za pregovaranje o Protokolu uz Euro-mediteranski sporazum o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane (1), o Okvirnom sporazumu između Europske unije i Hašemitske Kraljevine Jordana o općim načelima sudjelovanja Hašemitske Kraljevine Jordana u programima Unije („Protokol”).

               (2)

               Pregovori su zaključeni.

               (3)

               Protokol bi trebalo potpisati u ime Unije, podložno njegovom sklapanju.

               (4)

               Protokol bi trebalo privremeno primjenjivati u skladu s njegovim člankom 10., do dovršetka postupaka potrebnih za njegovo sklapanje,

         DONIJELO JE OVU ODLUKU:
   Članak 1.
   Potpisivanje Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, o Okvirnom sporazumu između Europske unije i Hašemitske Kraljevine Jordana o općim načelima sudjelovanja Hašemitske Kraljevine Jordana u programima Unije („Protokol”) odobrava se u ime Unije, podložno njegovom sklapanju.
   Tekst Protokola priložen je ovoj Odluci.
   Članak 2.
   Predsjednik Vijeća ovlašćuje se imenovati osobu ovlaštenu (osobe ovlaštene) za potpisivanje Protokola u ime Unije.
   Članak 3.
   Sporazum se privremeno primjenjuje od dana njegova potpisivanja (2) do dovršetka postupaka potrebnih za njegovo sklapanje.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 23. srpnja 2012.

            Za Vijeće

            Predsjednica

         C. ASHTON

      (1)  SL L 129, 15.5.2002., str. 3.

      (2)  Datum od kojeg će se Protokol privremeno primjenjivati objavit će Glavno tajništvo Vijeća u Službenom listu Europske unije.


title: Odluka Vijeća (ZVSP) 2016/850 od 27. svibnja 2016. o izmjeni Odluke 2013/255/ZVSP o mjerama ograničavanja protiv Sirije

text:
               28.5.2016

               HR

               Službeni list Europske unije

               L 141/125

         ODLUKA VIJEĆA (ZVSP) 2016/850
   od 27. svibnja 2016.
   o izmjeni Odluke 2013/255/ZVSP o mjerama ograničavanja protiv Sirije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 31. svibnja 2013. donijelo Odluku 2013/255/ZVSP (1).

               (2)

               Vijeće je 28. svibnja 2015. donijelo Odluku (ZVSP) 2015/837 (2) o produljenju mjera ograničavanja utvrđenih u Odluci 2013/255/ZVSP do 1. lipnja 2016.

               (3)

               Na temelju preispitivanja Odluke 2013/255/ZVSP mjere ograničavanja trebalo bi dodatno produljiti do 1. lipnja 2017.

               (4)

               Dvije se osobe više ne bi trebale nalaziti na popisu fizičkih i pravnih osoba, subjekata ili tijela koje podliježu mjerama ograničavanja iz Priloga I. Odluci 2013/255/ZVSP.

               (5)

               Podatke koji se odnose na određene osobe s popisa iz Priloga I. Odluci 2013/255/ZVSP trebalo bi ažurirati.

               (6)

               Odluku 2013/255/ZVSP stoga bi trebalo na odgovarajući način izmijeniti,

         DONIJELO JE OVU ODLUKU:
   Članak 1.
   Članak 34. Odluke 2013/255/ZVSP zamjenjuje se sljedećim:

      „Članak 34.
      Ova se Odluka primjenjuje do 1. lipnja 2017. Ona se stalno preispituje. Ona se može produljiti ili prema potrebi izmijeniti ako Vijeće smatra da njezini ciljevi nisu ispunjeni.”

   Članak 2.
   Prilog I. Odluci 2013/255/ZVSP mijenja se kako je navedeno u Prilogu ovoj Odluci.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 27. svibnja 2016.

            Za Vijeće

            Predsjednik

         A.G. KOENDERS

      (1)  Odluka Vijeća 2013/255/ZVSP od 31. svibnja 2013. o mjerama ograničavanja protiv Sirije (SL L 147, 1.6.2013., str. 14.).

      (2)  Odluka Vijeća (ZVSP) 2015/837 od 28. svibnja 2015. o izmjeni Odluke 2013/255/ZVSP o mjerama ograničavanja protiv Sirije (SL L 132, 29.5.2015., str. 82.).

      PRILOG

                  I.

                  Unosi za sljedeće osobu brišu se s popisa navedenog u odjeljku A Priloga I. Odluci 2013/255/ZVSP:

                              Br. 15 Mohamed Farahat (a.k.a. Muhammad Farahat)

                              Br. 17 Muhammad () Nasif () (također poznat kao Naseef, Nassif, Nasseef) Khayrbik ()

                  II.

                  Unosi za osobe navedene u nastavku, kako su navedeni u odjeljku A Priloga I. Odluci 2013/255/ZVSP, zamjenjuju se sljedećim unosima:

                              Ime i prezime

                              Podaci o identitetu

                              Razlozi

                              Datum uvrštavanja na popis

                              8.

                           Rami (
                                 ) Makhlouf (
                                 )

                              Rođen: 10. srpnja 1969.
                              Mjesto rođenja: Damask
                              Putovnica br. 454224

                              Vodeći poslovni čovjek koji djeluje u Siriji s interesima u sektorima telekomunikacija, financijskih usluga, prijevoza i nekretnina; ima financijske interese u Syriatelu, vodećem operateru mobilne telefonije u Siriji, te u investicijskim fondovima Al Mashreq, Bena Properties i Cham Holding, i/ili drži vodeće i izvršne položaje u tim poduzećima.
                              Svojim poslovnim interesima financira i podupire sirijski režim.
                              Utjecajan je član obitelji Makhlouf i blisko je povezan s obitelji Assad; bratić predsjednika Bashara Al-Assada.

                              9.5.2011.

                              18.

                           Mohammed (
                                 ) Hamcho (
                                 )

                              Rođen: 20. svibnja 1966.;
                              Putovnica br. 002954347

                              Vodeći poslovni čovjek koji djeluje u Siriji s interesima u sektoru inženjerstva i građevinskom sektoru, medijskom, ugostiteljskom i zdravstvenom sektoru. Ima financijske interese u nizu poduzeća u Siriji i/ili drži vodeće i izvršne položaje u tim poduzećima, posebno u Hamsho international, Hamsho Communication, Mhg International, Jupiter for Investment and Tourism project i Syria Metal industries.
                              Ima važnu ulogu u poslovnoj zajednici u Siriji kao glavni tajnik Gospodarske komore Damaska (na taj ga je položaj u prosincu 2014. imenovao tadašnji ministar gospodarstva Khodr Orfali), predsjednik bilateralnih poslovnih vijeća Kine i Sirije (od ožujka 2014.) i predsjednik Sirijskog vijeća za metal i čelik (od prosinca 2015.).
                              Ima bliske poslovne veze s ključnim osobama sirijskog režima, uključujući Mahera Al-Assada.
                              Mohammed Hamcho ostvaruje koristi od sirijskog režima i podupire ga svojim poslovnim interesima te je povezan s osobama koje ostvaruju koristi od tog režima i podupiru ga.

                              27.1.2015.

                              22.

                           Ihab (
                                 ) (također poznat kao Ehab, Iehab) Makhlouf (
                                 )

                              Rođen: 21. siječnja 1973.
                              Mjesto rođenja: Damask
                              Putovnica br. N002848852

                              Vodeći poslovni čovjek koji djeluje u Siriji. Ihab Makhlouf potpredsjednik je i dioničar Syriatela, vodećeg operatera mobilne telefonije u Siriji. Ima poslovne interese i u nekoliko drugih sirijskih poduzeća i subjekata, među ostalim u Ramak Construction Co i Syrian International Private University for Science and Technology (Sirijsko privatno sveučilište za znanost i tehnologiju – SIUST).
                              Kao potpredsjednik Syriatela, koji znatan dio svoje dobiti ugovorom o licenciji prenosi sirijskoj vladi, Ihab Makhlouf također izravno podupire sirijski režim.
                              Utjecajan je član obitelji Makhlouf i blisko je povezan s obitelji Assad; bratić predsjednika Bashara Al-Assada

                              23.5.2011.

                              28.

                           Khalid (
                                 ) (također poznat kao Khaled) Qaddur (
                                 ) (također poznat kao Qadour, Qaddour, Kaddour)

                              Vodeći poslovni čovjek koji djeluje u Siriji, s interesima i/ili aktivnostima u sektorima telekomunikacija, nafte i industrije plastike i s bliskim poslovnim vezama s Maherom Al-Assadom.
                              Svojim poslovnim aktivnostima ostvaruje koristi od sirijskog režima i podupire ga.
                              Suradnik Mahera Al-Assada, među ostalim putem svojih poslovnih aktivnosti.

                              27.1.2015.

                              29.

                           Ra'if (
                                 ) Al-Quwatly (
                                 ) (a.k.a. Ri'af Al-Quwatli a.k.a. Raeef Al-Kouatly)

                              Rođen: 3.2.1967.;
                              Mjesto rođenja: Damask

                              Poslovni suradnik Maherom Al-Assada i odgovoran je za upravljanje nekima od njegovih poslovnih interesa; pruža financiranje za režim.

                              23.6.2011.

                              32.

                           Mohammed (
                                 ) Makhlouf (
                                 ) (također poznat kao Abu Rami)

                              Rođen: 19.10.1932.
                              Mjesto rođenja: Latakia, Sirija

                              Utjecajan član obitelji Makhlouf, poslovni suradnik i otac Ramija, Ihaba i Iyada Makhloufa. Blisko povezan s obitelji Assad i ujak Bashara i Mahira al-Assada. Poznat i kao Abu Rami.
                              Vodeći poslovni čovjek koji djeluje u Siriji, s interesima i/ili aktivnostima u različitim sektorima sirijskog gospodarstva, uključujući interese i/ili znatan utjecaj u poduzeću General Organisation of Tobacco i u sektorima nafte, plina, oružja i bankarskom sektoru.
                              Uključen u poslovne aktivnosti nabave oružja i bankarstva u korist Assadovog režima. S obzirom na opseg njegovih poslovnih i političkih veza s režimom pruža potporu sirijskom režimu i ostvaruje koristi od njega.

                              1.8.2011.

                              33.

                           Ayman (
                                 ) Jabir (
                                 ) (također poznat kao Aiman Jaber)

                              Mjesto rođenja: Latakia

                              Vodeći poslovni čovjek koji djeluje u Siriji, uključen u sektore čelika, medija, potrošne robe i nafte, među ostalim u trgovanje tom robom. Ima financijske interese u nizu poduzeća i subjekata u Siriji i/ili vodeće izvršne položaje u tim poduzećima, posebno u poduzećima Al Jazira (također Al Jazerra; El Jazireh), Dunia TV, i Sama Satellite Channel.
                              Ayman Jaber je putem svojeg poduzeća Al Jazira olakšao uvoz nafte iz Overseas Petroleum Trading u Siriju.
                              Ayman Jaber svojim poslovnim interesima ostvaruje koristi od režima i podupire ga.
                              Pruža izravnu potporu aktivnostima paravojnih postrojbi povezanih s režimom poznatih pod nazivom Shabiha i/ili Suqur as-Sahraa i ima vodeću ulogu u tim aktivnostima.
                              Suradnik Ramija Makhloufa putem svojih poslovnih aktivnosti i suradnik Mahera Al-Assada putem svoje uloge u paravojnim postrojbama povezanima s režimom.

                              27.1.2015.

                              41.

                           Ali (
                                 ) Douba (
                                 )

                              Rođen: 1933.
                              Mjesto rođenja: Karfis, Sirija

                              Odgovoran za ubojstva u Hami 1980., ponovno pozvan u Damask kao poseban savjetnik predsjednika Bashara Al-Assada.

                              23.8.2011.

                              48.

                           Samir (
                                 ) Hassan (
                                 )

                              Vodeći poslovni čovjek koji djeluje u Siriji, s interesima i/ili aktivnostima u nizu sektora sirijskog gospodarstva. Posjeduje udjele u poduzećima Amir Group i Cham Holdings, dvama konglomeratima s interesima u sektorima nekretnina, turizma, prijevoza i financija, i/ili ima znatan utjecaj na ta poduzeća. Od ožujka 2014. predsjednik je bilateralnih poslovnih vijeća zadužen za Rusiju nakon što ga je na taj položaj imenovao ministar gospodarstva Khodr Orfali.
                              Samir Hasan novčanim donacijama potpomaže ratne napore režima.
                              Samir Hasan povezan je s osobama koje ostvaruju koristi od režima ili ga podupiru. Posebno je povezan s Ramijem Makhloufom i Issamom Anboubom, koje je Vijeće uvrstilo na popis, te ostvaruje koristi od sirijskog režima.

                              27.9.2014.

                              108.

                           Mohammad (
                                 ) (također poznat kao Mohamed, Muhammad, Mohammed) Al-Jleilati (
                                 )

                              Rođen: 1945.
                              Mjesto rođenja: Damask

                              Bivši ministar financija, na položaju do 9. veljače 2013. Kao bivši ministar u vladi suodgovoran je za nasilnu represiju režima nad civilnim stanovništvom.

                              1.12.2011.

                              111.

                           Joseph(

                              ) Suwaid (

                              )

                              Rođen: 1958.
                              Mjesto rođenja: Damask

                              Bivši državni ministar, na položaju barem do 21. siječnja 2014. Kao bivši ministar u vladi suodgovoran je za nasilnu represiju režima nad civilnim stanovništvom.

                              23.3.2012.

                              112.

                           Hussein (
                                 ) (također poznat kao Hussain) Mahmoud (
                                 ) Farzat (
                                 ) (također poznat kao: Hussein Mahmud Farzat)

                              Rođen: 1957.
                              Mjesto rođenja: Hama

                              Bivši državni ministar, na položaju barem do 2014. Kao bivši ministar u vladi suodgovoran je za nasilnu represiju režima nad civilnim stanovništvom.

                              23.3.2012.

                              114.

                           Emad (
                                 ) Abdul-Ghani (
                                 ) Sabouni (
                                 ) (također poznat kao: Imad Abdul Ghani Al Sabuni)

                              Rođen: 1964.
                              Mjesto rođenja: Damask

                              Bivši ministar telekomunikacija i tehnologije, na položaju barem do travnja 2014. Kao bivši ministar u vladi suodgovoran je za nasilnu represiju režima nad civilnim stanovništvom.

                              27.2.2012.

                              117.

                           Adnan (
                                 ) Hassan (
                                 ) Mahmoud (
                                 )

                              Rođen: 1966.
                              Mjesto rođenja: Tartous

                              Bivši ministar informiranja. Kao bivši ministar u vladi suodgovoran je za nasilnu represiju režima nad civilnim stanovništvom.

                              23.9.2011.

                              192.

                              Hashim Anwar al-Aqqad također poznat kao Hashem Aqqad, Hashem Akkad, Hashim Akkad

                              Rođen: 1961.
                              Mjesto rođenja: Mohagirine, Sirija

                              Vodeći poslovni čovjek koji djeluje u Siriji, s interesima i/ili aktivnostima u nizu sektora sirijskog gospodarstva. Posjeduje udjele u poduzeću Anwar Akkad Sons Group (AASG) i njegovu društvu kćeri United Oil, i/ili ima znatan utjecaj na ta poduzeća. AASG je konglomerat s interesima u sektorima kao što su nafta, plin, kemikalije, osiguranje, industrijski strojevi, nekretnine, turizam, izložbe, izvođenje radova, osiguranje i medicinska oprema.
                              Hashim Anwar al-Aqqad također je djelovao kao član sirijskog parlamenta već 2012.
                              Al-Aqqad nije mogao ostati uspješan bez pomoći režima. S obzirom na opseg njegovih poslovnih i političkih veza s režimom pruža potporu sirijskom režimu i ostvaruje koristi od njega.

                              23.7.2014.

                              201.

                              Wael Abdulkarim
                              (također poznat kao Wael Al Karim)

                              Al Karim for Trade and Industry, PO Box 111, 5797 Damask Sirija

                              Vodeći poslovni čovjek koji djeluje u Siriji, u industriji nafte, kemikalija i proizvodnoj industriji. Posebno predstavlja poduzeće Abdulkarim Group, također poznato kao Al Karim Group/Alkarim for Trade and Industry/Al Karim Trading and Industry/Al Karim for Trade and Industry. Abdulkarim Group vodeći je proizvođač maziva, masti i industrijskih kemikalija u Siriji.

                              7.3.2015.

                              203.

                              George Haswani
                              (također poznat kao Heswani; Hasawani; Al Hasawani)

                              Adresa: Damascus Province, Yabroud, Al Jalaa St, Sirija

                              Vodeći poslovni čovjek koji djeluje u Siriji, s interesima i/ili aktivnostima u sektoru inženjerstva, građevinskom sektoru te sektoru nafte i plina. Posjeduje udjele u nizu poduzeća i subjekata u Siriji, posebno u HESCO Engineering and Construction Company, velikom poduzeću za inženjerstvo i graditeljstvo, i/ili ima znatan utjecaj na ta poduzeća.
                              George Haswani blisko je povezan sa sirijskim režimom. Pruža potporu sirijskom režimu te ostvaruje koristi od njega svojom ulogom posrednika u poslovima putem kojih sirijski režim kupuje naftu od organizacije ISIL. Također ostvaruje korist od režima putem povoljnog tretmana, među ostalim dodjelom ugovora (kao podizvođaču) s poduzećem Stroytransgaz, velikom ruskom naftnom kompanijom.

                              7.3.2015.


title: Odluka Vijeća 2004/75/ZVSP od 11. prosinca 2003. o sklapanju Sporazuma između Europske unije i bivše jugoslavenske republike Makedonije o statusu i aktivnostima policijske misije Europske unije (EUPOL Proxima) u bivšoj jugoslavenskoj republici Makedoniji#Sporazum između Europske unije i bivše jugoslavenske republike Makedonije o statusu i aktivnostima Policijske misije Europske unije u bivšoj jugoslavenskoj republici Makedoniji (EUPOL Proxima)

text:
               11.12.2003

               HR

               L 016/66

         PRILOG

      SPORAZUM

   između Europske unije i bivše jugoslavenske republike Makedonije o statusu i aktivnostima Policijske misije Europske unije u bivšoj jugoslavenskoj republici Makedoniji (EUPOL Proxima)
   EUROPSKA UNIJA, dalje u tekstu „EU”,
   s jedne strane, i
   bivša jugoslavenska republika Makedonija, dalje u tekstu „stranka domaćin”,
   s druge strane,
   obje dalje u tekstu „stranke”,
   UZIMAJUĆI U OBZIR:

         SPORAZUMJELE SU SE:
   Članak 1.
   Područje primjene i definicije
   1.   Odredbe ovog Sporazuma i sve obveze koje preuzima stranka domaćin ili povlastice, imunitet, olakšice ili koncesije koje se daju EUPOL Proximi ili osoblju EUPOL Proxime, primjenjuju se samo na državnom području stranke domaćina.
   2.   U smislu ovog Sporazuma primjenjuju se sljedeće definicije.
   (a)   „EUPOL Proxima” znači: Policijska misija Europske unije u stranci domaćinu koju je 29. rujna 2003. osnovalo Vijeće Europske unije u Zajedničkoj akciji 2003/681/ZVSP, uključujući njene sastavne dijelove, snage, jedinice, stožere i osoblje koje je razmješteno na državnom području stranke domaćina i dodijeljeno EUPOL Proximi.
   (b)   „Voditelj Misije” znači: voditelj Misije/policijski povjerenik EUPOL Proxime kojeg imenuje Vijeće Europske unije.
   (c)   „Osoblje EUPOL Proxime” znači: voditelj Misije i osoblje koje šalju države članice EU-a i države nečlanice EU-a koje je EU pozvala da sudjeluju u EUPOL Proximi, kao i međunarodno osoblje zaposleno u EUPOL Proximi na temelju ugovora za poslove pripreme, podrške i provedbe misije, te ne uključuje komercijalne ugovorne izvoditelje, te lokalno osoblje.
   (d)   „Stožer” znači: glavni stožer EUPOL Proxime u Skopju te lokalni stožeri ili postaje na terenu.
   (e)   „Država pošiljateljica” znači: bilo koja država članica EU-a ili država nečlanica EU-a koja je poslala svoje osoblje u EUPOL Proximu.
   (f)   „Objekti” znači: sve zgrade, prostorije i zemljišta potrebni za obavljanje aktivnosti EUPOL Proxime i za smještaj osoblja EUPOL Proxime.
   Članak 2.
   Opće odredbe
   1.   EUPOL Proxima i njezino osoblje poštuje zakone i propise stranke domaćina, uključujući i one koji se odnose na zaštitu okoliša, prirode i kulturnog nasljeđa te se suzdržava od bilo kakvog djelovanja ili aktivnosti koje nisu u skladu s nepristranom i međunarodnom prirodom njihovih dužnosti ili koje nisu dosljedne odredbama ovog Sporazuma.
   2.   Prema ovom Sporazumu, EUPOL Proxima je nezavisna u obavljanju svojih dužnosti. Stranka domaćin poštuje jedinstvenu i međunarodnu prirodu EUPOL Proxime.
   3.   Voditelj Misije obavještava Vladu stranke domaćina o mjestima na kojima su smješteni njegovi stožeri.
   4.   Voditelj Misije redovno i pravovremeno izvještava Vladu Stranke domaćina o broju, imenima, činovima (prema potrebi) te državljanstvu osoblja EUPOL Proxime koje je smješteno na državnom području stranke domaćina, kroz podnošenje obavijesnog popisa ministru vanjskih poslova stranke domaćina.
   Članak 3.
   Identifikacija
   1.   Osoblje EUPOL Proxime dobiva identifikacijsku iskaznicu EUPOL Proxime, a koju su dužni imati sa sobom u svako doba. Nadležna tijela stranke domaćina dobivaju uzorak identifikacijske iskaznice EUPOL Proxime.
   2.   Ministarstvo vanjskih poslova stranke domaćina osigurava identifikacijske iskaznice za osoblje EUPOL Proxime u skladu s njihovim statusom sukladno članku 6. ovog Sporazuma.
   3.   Vozila i ostala prijevozna sredstva EUPOL Proxime imaju posebne identifikacijske oznake EUPOL Proxime, a primjer tih oznaka se dostavlja nadležnim tijelima stranke domaćina.
   4.   EUPOL Proximi se dozvoljava da izvjesi zastavu EU-a na svom glavnom stožeru i na drugim mjestima, samu ili zajedno sa zastavom stranke domaćina što ovisi o odluci voditelja misije. Nacionalne zastave ili oznake konstitutivnih nacionalnih elemenata EUPOL Proxime mogu biti izložene u prostorijama EUPOL Proxime, na njihovim vozilima ili odorama, ovisno o odluci voditelja Misije.
   5.   Službene pločice s nazivima na ulazu u prostorije EUPOL Proxime napisane su na službenom jeziku stranke domaćina, a veličina njihovih slova jednaka je veličini slova u nazivima na jeziku ili jezicima EUPOL Proxime.
   Članak 4.
   Prelazak granice, kretanje i prisustvo na državnom području stranke domaćina
   1.   Osoblje EUPOL Proxime te njihova imovina i prijevozna sredstva prelaze granicu stranke domaćina na službenim graničnim prijelazima i u međunarodnim zračnim koridorima.
   2.   Stranka domaćin olakšava ulazak i izlazak na i sa državnog područja stranke domaćina za EUPOL Proximu i njezino osoblje. Osim kontrole putovnice pri ulasku i izlasku s državnog područja stranke domaćina, osoblje EUPOL Proxime se, uz predočenje dokaza o pripadnosti Misiji, izuzima od propisa vezanih uz putovnice, vize i imigracijska pitanja te bilo kojeg oblika imigracijske inspekcije.
   3.   Osoblje EUPOL Proxime se izuzima iz propisa stranke domaćina kojima se uređuje prijava i kontrola stranaca, ali se ne smatra da stječu prava na stalno boravište ili domicil na državnom području stranke domaćina.
   4.   Za ulazak imovine i vozila EUPOL Proxime, njihov tranzit ili izlazak s državnog područja stranke domaćina za potrebe Misije, EUPOL Proxima pribavlja potvrdu o izuzeću te popis inventara. Izuzimaju se od svih ostalih carinskih dokumenata. Pri ulasku ili izlasku s državnog područja stranke domaćina nadležnim tijelima stranke domaćina dostavlja se primjerak potvrde. Oblik potvrde dogovaraju EUPOL Proxima i nadležna tijela stranke domaćina.
   5.   Vozila i zrakoplov koji se koriste za potrebe Misije ne podliježu izdavanju lokalnih dozvola ili registraciji. I nadalje se primjenjuju mjerodavni međunarodni standardi i propisi.
   6.   Osoblje EUPOL Proxime može voziti motorna vozila na državnom području stranke domaćina uz posjedovanje valjane nacionalne vozačke dozvole. Stranka domaćin prihvaća kao važeće vozačke dozvole izdane EUPOL Proximi bez poreza i pristojbi.
   7.   EUPOL Proxima i osoblje EUPOL Proxime zajedno sa svojim vozilima, zrakoplovom i bilo kojim drugim prijevoznim sredstvima, opremom i zalihama imaju pravo slobodnog i neograničenog kretanja cijelim državnim područjem stranke domaćina, uključujući i zračni prostor. Ako je potrebno, mogu se sklopiti tehnički dogovori u skladu s člankom 17. ovog Sporazuma.
   8.   U smislu ove misije, osoblje EUPOL Proxime te lokalno osoblje zaposleno od EUPOL Proxime može u obavljanju svojih službenih dužnosti koristiti lokalne ceste, mostove i zračne luke bez plaćanja carine, naknada, cestarina, taksi ili drugih pristojbi.
   Članak 5.
   Imunitet i povlastice za EUPOL Proximu
   1.   EUPOL Proximi se dodjeljuje status jednak statusu diplomatskih misija prema Bečkoj konvenciji o diplomatskim odnosima od 18. travnja 1961.
   2.   Misija EU-a, njezino vlasništvo, novčana sredstva i imovina uživaju imunitet od nadležnosti stranke domaćina u kaznenim, građanskim i upravnim predmetima, u skladu s Bečkom konvencijom o diplomatskim odnosima.
   3.   Prostorije EUPOL Proxime su nepovredive. U njih nemaju pristup službenici stranke domaćina, osim uz odobrenje šefa Misije.
   4.   Prostorije EUPOL Proxime, namještaj i druga imovina u njima te njezina prijevozna sredstva imaju imunitet od pretrage, rekvizicije, zapljene ili izvršenja.
   5.   Arhive i dokumenti EUPOL Proxime su u svako doba nepovredivi.
   6.   Korespondencija EUPOL Proxime ima status jednak statusu službene korespodencije prema Bečkoj konvenciji o diplomatskim odnosima od 18. travnja 1961.
   7.   Za uvezenu robu i usluge, kao i prostorije ukoliko služe za potrebe Misije, EUPOL Proxim je izuzeta od plaćanja svih nacionalnih ili lokalnih davanja, poreza ili sličnih pristojbi.
   8.   Za robu kupljenu na domaćem tržištu i usluge ugovorene na domaćem tržištu, ako služe za potrebe Misije, EUPOL Proxima se izuzima od plaćanja nacionalnih i lokalnih davanja i poreza, uključujući i porez na dodanu vrijednost i pristojbe slične naravi prema zakonima stranke domaćina, odnosno stranka domaćin joj navedene troškove nadoknađuje.
   9.   Stranka domaćin dozvoljava unošenje u zemlju robe i stvari za Misiju i odobrava izuzeća od plaćanja svih carina, poreza i srodnih troškova osim troškova skladištenja i vozarine te sličnih usluga.
   Članak 6.
   Povlastice i imuniteti za osoblje EUPOL Proxime
   1.   Osoblju EUPOL Proxime, uz izuzetak administrativnog i tehničkog osoblja, odobravaju se sve povlastice i imuniteti kakve uživaju diplomatski službenici prema Bečkoj konvenciji o diplomatskim odnosima od 18. travnja 1961., prema kojoj države članice EU-a i ostale države koje šalju osoblje imaju prednost nadležnosti. Te se povlastice i imuniteti dodjeljuju osoblju EUPOL Proxime za vrijeme trajanja njihove misije i nakon toga u pogledu službenih zadataka koje su prethodno obavljali prilikom izvršavanja svoje misije.
   2.   Administrativno i tehničko osoblje EUPOL Proxime uživa status jednak onome kakvog u skladu s Bečkom konvencijom o diplomatskim odnosima uživa administrativno i tehničko osoblje u državama šiljateljicama, a koje je zaposleno u diplomatskim misijama. Povlastice i imuniteti se dodjeljuju administrativnom i tehničkom osoblju EUPOL Proxime za vrijeme trajanja njihove misije i nakon toga u pogledu službenih zadataka koje su obavljali prilikom izvršavanja svoje misije.
   3.   Glavni tajnik EU-a/visoki predstavnik, uz izričiti pristanak nadležnog tijela države šiljateljice, ukida imunitet koji uživa osoblje EUPOL Proxime u slučajevima kad bi takav imunitet sprečavao tijek pravde, a ukidanje je moguće bez dovođenja u pitanje interesa EU-a.
   4.   Osoblje EUPOL Proxime ima pravo na uvoz i izvoz stvari koje su im potrebne za osobnu upotrebu, bez carine i drugih ograničenja. Osoblje EUPOL Proxime, uz izuzeće administrativnog i tehničkog osoblja, ima pravo kupovine bez poreza ili drugih ograničenja stvari koje su im potrebne za osobnu upotrebu te na izvoz takvih stvari. Za robu i usluge kupljene na domaćem tržištu, stranka domaćin izvršava povrat poreza na dodanu vrijednost i drugih poreza sukladno zakonima stranke domaćina.
   5.   Osoblje EUPOL Proxime se izuzima od davanja i poreza u stranci domaćinu na primanja i plaću koju primaju na temelju svog zaposlenja.
   Ako bilo koji oblik oporezivanja ovisi o boravištu, tada se razdoblje u kojem osoblje upućeno na službu u EUPOL Proximu i tijekom kojeg međunarodni ugovorni djelatnici u Misiji EU-a borave u stranci domaćinu u svrhu razrješenja dužnosti, ne smatra razdobljem boravišta.
   Članak 7.
   Lokalno osoblje zaposleno u EUPOL Proximi
   Članovi lokalnog osoblja zaposlenog u EUPOL Proximi koji su državljani ili imaju stalno boravište u stranci domaćinu uživaju status jednak onome kakvog uživa, u skladu s Bečkom konvencijom o diplomatskim odnosima, lokalno osoblje u diplomatskim misijama u stranci domaćinu.
   Članak 8.
   Sigurnost
   1.   Stranka domaćin u okviru svojih vlastitih mogućnosti preuzima punu odgovornost za sigurnost osoblja EUPOL Proxime.
   2.   U tom cilju stranka domaćin poduzima sve potrebne mjere zaštite i sigurnosti EUPOL Proxime i njezinog osoblja. Bilo kakve posebne odredbe koje predloži stranka domaćin dogovaraju se prije primjene s voditeljem Misije. Stranka domaćin dozvoljava i podržava bez ikakve naplate, aktivnosti vezane uz evakuaciju osoblja EUPOL Proxime iz zdravstvenih razloga. Ako je potrebno, sklapaju se dodatni dogovori u skladu s člankom 17.
   3.   EUPOL Proxima ima pravo unutar Misije ustanoviti jedan element oružane zaštite od otprilike 30 policijskih službenika čiji zadatak je pružanje zaštite pri incidentima u izuzetnim slučajevima kako bi osigurali zaštitu i moguće spašavanje osoblja EUPOL Proxime i lokalno zaposlenog osoblja u Misiji te osoblja EUMM-a i OSS-a.
   4.   Gore spomenuti element oružane zaštite ima pravo koristiti sva sredstva, uključujući oružje, a koja su potrebna za izvršenje njihovih zadataka u skladu s posebnim pravilima o kojima odlučuje EU. Element oružane zaštite nema izvršnu policijsku ulogu.
   5.   Stranka domaćin ovime dozvoljava gore spomenutom elementu oružane zaštite djelovanje na cijelom državnom području u skladu s odredbama ovog članka.
   6.   Prema članku 17. izrađuje se nacrt tehničkih dogovora između voditelja misije i nadležnih upravnih tijela stranke domaćina kako bi se postigao dogovor o praktičnim načinima djelovanja gore spomenutog elementa oružane zaštite.
   Članak 9.
   Odora i oružje
   1.   Osoblje EUPOL Proxime nosi nacionalnu odoru ili civilno odijelo s uočljivom identifikacijom EUPOL Proxime.
   2.   Nošenje odore podliježe pravilima koja izdaje voditelj Misije.
   3.   Članovi elementa oružane zaštite EUPOL Proxime mogu nositi oružje i municiju kada za to imaju ovlaštenje u skladu s njihovim naredbama.
   Članak 10.
   Suradnja i pristup informacijama
   1.   Stranka domaćin pruža potpunu suradnju i podršku EUPOL Proximi i njezinom osoblju.
   2.   Ako se to zahtijeva i ako je to potrebno s ciljem izvršenja misije EUPOL Proxime, stranka domaćin osigurava:

               —

               učinkovit pristup osoblja EUPOL Proxime zgradama, objektima, lokacijama i službenim vozilima za koja je nadležna stranka domaćin;

               —

               učinkovit pristup osoblja EUPOL Proxime dokumentima, materijalima i podacima za koje je nadležna stranka domaćin, a koji su bitni za mandat EUPOL Proxime.

         3.   Voditelj Misije i stranka domaćin se redovito savjetuju i poduzimaju odgovarajuće mjere s ciljem osiguranja bliskih i uzajamnih veza na svakoj odgovarajućoj razini. Stranka domaćin može EUPOL Proximi dodijeliti časnika za vezu.
   Članak 11.
   Podrška stranke domaćina i ugovaranje
   1.   Stranka domaćin je suglasna, na zahtjev EUPOL Proxime, pomoći EUPOL Proximi u nalaženju odgovarajućih prostorija.
   2.   Ako se zahtijevaju, i ako su dostupne, prostorije u vlasništvu stranke domaćina ustupaju se EUPOL Proximi bez naplate.
   3.   Unutar svojih sredstava i mogućnosti, stranka domaćin pomaže u pripremi, uspostavi, provedbi i podršci Misiji. Stranka domaćin pruža pomoć i podršku Misiji pod istim uvjetima kao i prema policiji stranke domaćina.
   4.   EUPOL Proxima nastoji u najvećoj mogućoj mjeri, sklapati ugovore za usluge, robu i osoblje na lokalnoj razini, a u skladu s potrebama Misije.
   Članak 12.
   Preminulo osoblje EUPOL Proxime
   1.   Voditelj Misije ima pravo pobrinuti se za pripremu povratka u domovinu bilo kojeg preminulog člana osoblja EUPOL Proxime kao i njegove osobne imovine.
   2.   Nad preminulim članovima EUPOL Proxime ne obavljaju se autopsije bez prethodnog pristanka države šiljateljice ili države čiji je državljanin/državljanka bila umrla osoba kad se radi o međunarodnim zaposlenicima te bez prisustva predstavnika EUPOL Proxime i/ili države u pitanju.
   Članak 13.
   Komunikacije
   1.   EUPOL Proxima ima pravo instalirati i upravljati radio odašiljačima i prijamnicima, kao i satelitskim sustavima, s time da koristi odgovarajuće frekvencije u skladu s dogovorima sklopljenim prema članku 17. ovog Sporazuma.
   2.   EUPOL Proxima ima pravo na neograničenu radijsku komunikaciju (uključujući satelitski, mobilni ili ručni radio), telefona, telegrafa, telefaksa ili drugih uređaja te za potrebe Misije ima pravo instalirati potrebne uređaje za održavanje tih komunikacija i to unutar i između objekata EUPOL Proxime što uključuje i polaganje kablova i podzemnih vodova, a u skladu s propisima stranke domaćina.
   Članak 14.
   Odštetni zahtjevi za slučaj smrti, povrede, štete ili gubitka
   1.   Države članice te ostale države koje sudjeluju u EUPOL Proximi ili institucije EU-a, nisu obvezne nadoknaditi štetu po odštetnim zahtjevima proizašlim iz aktivnosti povezanih s građanskim nemirima, zaštitom Misije EU-a ili njezinog osoblja, ili povezanih s postupanjima povodom tih događaja.
   2.   Sve druge odštetne zahtjeve koji imaju građanskopravni karakter, u što spadaju i odštetni zahtjevi lokalnog osoblja zaposlenog u EUPOL Proximi, a u kojima je Misija ili bilo koji njezin član stranka te za koje nisu nadležni sudovi Stranke domaćina prema bilo kojoj od odredbi ovog Sporazuma, treba predati voditelju Misije putem nadležnih tijela stranke domaćina, a prema njima će se postupati u skladu s posebnim dogovorima kao što propisuje članak 17. Rješavanje odštetnih zahtjeva provodi se nakon pristanka zainteresirane države.
   Članak 15.
   Sporovi
   1.   Zajednička koordinacijska skupina razmatra sva pitanja vezana uz primjenu ovog Sporazuma. Ta se skupina sastoji od predstavnika EUPOL Proxime i nadležnih tijela stranke domaćina.
   2.   Ako se sporna pitanja ne uspiju ranije riješiti, sporovi između stranke domaćina i predstavnika EU-a o tumačenju ili primjeni ovog Sporazuma rješavaju se diplomatskim sredstvima.
   Članak 16.
   Ostale odredbe
   1.   Kad god se u ovom Sporazumu spominju imuniteti, privilegije i prava EUPOL Proxime i osoblja EUPOL Proxime, Vlada stranke domaćina je odgovorna za provedbu i ispunjenje takvih imuniteta, privilegija i prava putem lokalnih tijela stranke domaćina.
   2.   Ništa iz ovog Sporazuma nema za cilj i ne tumači se kao odstupanje od bilo kakvih prava koja mogu proizlaziti iz nekih drugih sporazuma, u odnosu na neku državu članicu EU-a ili bilo koju drugu državu koja daje svoj doprinos EUPOL Proximi ili njezinom osoblju.
   Članak 17.
   Dodatni dogovori
   Voditelj Misije i administrativna tijela stranke domaćina sklapaju dodatne dogovore, ako je to potrebno za provedbu ovog Sporazuma.
   Članak 18.
   Stupanje na snagu i prestanak
   1.   Ovaj Sporazum stupa na snagu po pismenom priopćenju stranaka da su zadovoljeni unutarnji uvjeti za stupanje ovog Sporazuma na snagu.
   2.   Ovaj Sporazum može se izmijeniti na temelju obostranog pismenog sporazuma između stranaka.
   3.   Ovaj Sporazum ostaje na snazi do konačnog odlaska EUPOL Proxime ili njezinog osoblja.
   4.   Ovaj se Sporazum može otkazati pisanim priopćenjem drugoj stranci. Otkaz Sporazuma stupa na snagu 60 dana nakon što druga stranka primi priopćenje o otkazu.
   5.   Raskid ili otkaz ovog Sporazuma ne utječe na prava i obveze proizašle iz provedbe ovog Sporazuma prije prestanka ili otkaza.

   Skopje, 11. prosinca 2003.
   Vlada bivše jugoslavenske republike Makedonije
   Poštovani gospodine,
   Čast mi je predložiti, ako je to prihvatljivo za vašu Vladu, da ovo pismo zajedno s vašim potvrđivanjem posluže umjesto potpisa Sporazuma između Europske unije i bivše jugoslavenske republike Makedonije o statusu i aktivnostima Policijske misije Europske unije u bivšoj jugoslavenskoj republici Makedoniji (EUPOL Proxima).
   Tekst gore spomenutog Sporazuma u prilogu odobrilo je Vijeće Europske unije svojom odlukom od 11. studenoga 2003.
   Ovo pismo također predstavlja priopćenje u ime Europske unije, a u skladu s člankom 18. stavkom 1. ovog Sporazuma.
   Molim Vas gospodine da primite izraze mog najdubljeg poštovanja.

         Za Europsku uniju

      Alexis BROUHNS

         Posebni predstavnik EU-a

      (prijevod iz usluge)

   Skopje, 11. prosinca 2003.
   Poštovani gospodine,
   U ime Vlade Republike Makedonije imam čast potvrditi primitak Vašeg današnjeg pisma u vezi potpisivanja Sporazuma između Republike Makedonije i Europske unije o statusu i aktivnostima Policijske misije Europske unije u Republici Makedoniji (EUPOL Proxima), zajedno s priloženim tekstom Sporazuma.
   Ovu razmjenu pisama smatramo istovjetnom potpisu.
   Međutim, izjavljujem da Republika Makedonija ne prihvaća naziv koji se u gore spomenutom Sporazumu koristi za moju zemlju smatrajući da je ustavno ime moje zemlje Republika Makedonija.
   Molim Vas gospodine da primite izraze mog najdubljeg poštovanja.

      Igor DZUNDEV

   Skopje, 11. prosinca 2003.
   Poštovani gospodine,
   Imam čast potvrditi primitak Vašeg današnjeg pisma.
   Europska unija primjećuje da je razmjena pisama između Europske unije i bivše jugoslavenske republike Makedonije, koja služi umjesto potpisa Sporazuma između Europske unije i bivše jugoslavenske republike Makedonije o statusu i aktivnostima Policijske misije Europske unije u bivšoj jugoslavenskoj republici Makedoniji (EUPOL Proxima), obavljena i da se ovo ne može tumačiti kao prihvaćanje ili priznanje od strane Europske unije, u bilo kojem obliku ili sadržaju, drukčijeg naziva od naziva „bivša jugoslavenska republika Makedonija”.
   Molim Vas gospodine da primite izraze mog najdubljeg poštovanja.

         Za Europsku uniju

      Alexis BROUHNS

         Posebni predstavnik EU-a

 ---documentbreak---

               18/Sv. 001

               HR

               Službeni list Europske unije

               78

         32004D0075

               L 016/65

               SLUŽBENI LIST EUROPSKE UNIJE

               11.12.2003.

      ODLUKA VIJEĆA 2004/75/ZVSP
   od 11. prosinca 2003.
   o sklapanju Sporazuma između Europske unije i bivše jugoslavenske republike Makedonije o statusu i aktivnostima policijske misije Europske unije (EUPOL Proxima) u bivšoj jugoslavenskoj republici Makedoniji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Vijeće je 29. rujna 2003. usvojilo Zajedničku akciju 2003/681/ZVSP o policijskoj misiji Europske unije (EUPOL „Proxima”) u bivšoj jugoslavenskoj republici Makedoniji (EUPOL Proxima) (1).

               (2)

               Članak 13. Zajedničke akcije predviđa da se o statusu osoblja misije EUPOL Proxima u bivšoj jugoslavenskoj republici Makedoniji, koji prema potrebi uključuje povlastice, imunitete i druga jamstva potrebna za izvršenje i neometano odvijanje misije EUPOL Proxima, postigne dogovor u skladu s postupkom utvrđenim u članku 24. Ugovora o Europskoj uniji.

               (3)

               Odlukom Vijeća od 24. studenoga 2003. glavni tajnik/visoki predstavnik, koji pomaže Predsjedništvu, dobio je ovlasti da u ime Vijeća otvori pregovore, te je u tim pregovorima glavni tajnik/visoki predstavnik, koji pomaže Predsjedništvu, postigao sporazum s Vladom bivše jugoslavenske republike Makedonije o statusu i aktivnostima policijske misije Europske unije (EUPOL Proxima) u bivšoj jugoslavenskoj republici Makedoniji.

               (4)

               Stoga Sporazum treba odobriti,

         ODLUČILO JE:
   Članak 1.
   Sporazum između Europske unije i bivše jugoslavenske republike Makedonije (BJRM) o statusu i aktivnostima policijske misije Europske unije (EUPOL Proxima) u bivšoj jugoslavenskoj republici Makedoniji (BJRM) odobrava se u ime Europske unije.
   Tekst Sporazuma je priložen ovoj Odluci.
   Članak 2.
   Predsjednik Vijeća je ovlašten za imenovanje osobe koja će biti opunomoćena potpisati Sporazum kako bi on obvezivao Europsku uniju.
   Članak 3.
   Ova se Odluka objavljuje u Službenom listu Europske unije.
   Članak 4.
   Ova Odluka proizvodi učinke od dana njezinog donošenja.

      Sastavljeno u Bruxellesu 11. prosinca 2003.

            Za Vijeće

            Predsjednik

         F. FRATTINI

      (1)  SL L 249, 1.10.2003., str. 66.


title: 2008/422/EZ: Odluka Vijeća od 5. lipnja 2008. o skidanju oznake tajnosti s Priloga 4. Priručniku SIRENE koji je donio Izvršni odbor osnovan Konvencijom o provedbi Schengenskog sporazuma od 14. lipnja 1985. (Schengenska konvencija iz 1990.)

text:
               19/Sv. 11

               HR

               Službeni list Europske unije

               94

         32008D0422

               L 149/78

               SLUŽBENI LIST EUROPSKE UNIJE

         ODLUKA VIJEĆA
   od 5. lipnja 2008.
   o skidanju oznake tajnosti s Priloga 4. Priručniku SIRENE koji je donio Izvršni odbor osnovan Konvencijom o provedbi Schengenskog sporazuma od 14. lipnja 1985. (Schengenska konvencija iz 1990.)
   (2008/422/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 207. stavak 3.,
   budući da,

               (1)

               Odlukom 2003/19/EZ od 14. listopada 2002. o skidanju oznake tajnosti s određenih dijelova Priručnika SIRENE koji je donio Izvršni odbor osnovan Konvencijom o provedbi Schengenskog sporazuma od 14. lipnja 1985. (1) Vijeće je skinulo oznaku tajnosti s određenih dijelova priručnika SIRENE te snizilo stupanj tajnosti odjeljka 2.3 Priručnika SIRENE te priloga 1., 2., 3., 4., 5. i 6. Priručniku SIRENE na stupanj tajnosti „Restreint UE”.

               (2)

               Posljednja verzija Priručnika SIRENE kako je navedena u odlukama Komisije 2006/757/EZ (2) i 2006/758/EZ (3) od 22. rujna 2006. o izmjeni Priručnika SIRENE ne sadrži odredbu koja bi odgovarala odjeljku 2.3 u trenutku donošenja Odluke 2003/19/EZ.

               (3)

               Odlukom 2007/473/EZ od 25. lipnja 2007. o skidanju oznake tajnosti s određenih dijelova Priručnika SIRENE koji je donio Izvršni odbor osnovan Konvencijom o provedbi Schengenskog sporazuma od 14. lipnja 1985. (4) Vijeće je skinulo oznaku tajnosti s priloga 2. i 5. Priručniku SIRENE.

               (4)

               Vijeće sada smatra da je primjereno skinuti oznaku tajnosti s Priloga 4. Priručniku SIRENE.

               (5)

               Oznake tajnosti priloga 1., 3. i 6. Priručniku SIRENE trebale bi ostati na stupnju tajnosti „Restreint UE”,

         ODLUČILO JE:
   Članak 1.
   Za Prilog 4. Priručniku SIRENE skida se oznaka tajnosti.
   Članak 2.
   Ova Odluka stupa na snagu na dan objave u Službenom listu Europske unije.
   Članak 3.
   Ova se Odluka objavljuje u Službenom listu Europske unije.

      Sastavljeno u Luxembourgu 5. lipnja 2008.

            Za Vijeće

            Predsjednik

         D. MATE

      (1)  SL L 8, 14.1.2003., str. 34.

      (2)  SL L 317, 16.11.2006., str. 1.

      (3)  SL L 317, 16.11.2006., str. 41.

      (4)  SL L 179, 7.7.2007., str. 52.


title: 2009/543/EZ: Odluka Komisije od 13. kolovoza 2008. o uspostavi ekoloških kriterija za dodjelu znaka za okoliš Zajednice za vanjske boje i lakove (priopćena pod brojem dokumenta C(2008) 4452)  Tekst značajan za EGP

text:
               15/Sv. 014

               HR

               Službeni list Europske unije

               106

         32009D0543

               L 181/27

               SLUŽBENI LIST EUROPSKE UNIJE

               13.08.2008.

      ODLUKA KOMISIJE

   od 13. kolovoza 2008.
   o uspostavi ekoloških kriterija za dodjelu znaka za okoliš Zajednice za vanjske boje i lakove
   (priopćena pod brojem dokumenta C(2008) 4452)
   (Tekst značajan za EGP)
   (2009/543/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1980/2000 Europskog parlamenta i Vijeća od 17. srpnja 2000. o revidiranom sustavu za dodjelu znaka za okoliš Zajednice (1), a posebno njezin članak 6. stavak 1. drugi podstavak,
   budući da:

               (1)

               U skladu s Uredbom (EZ) br. 1980/2000 znak za okoliš Zajednice može se dodijeliti proizvodu koji ima takve karakteristike da može u znatnoj mjeri doprinijeti poboljšanjima u vezi s ključnim okolišnim aspektima.

               (2)

               Uredbom (EZ) br. 1980/2000 predviđa se da se posebni kriteriji za znak za okoliš moraju utvrditi prema skupinama proizvoda.

               (3)

               Primjereno je donijeti novu odluku o utvrđivanju ekoloških kriterija za dodjelu znaka za okoliš Zajednice za vanjske boje i lakove.

               (4)

               Ekološki kriteriji, kao i s njima povezani zahtjevi u pogledu ocjenjivanja i provjere trebaju važiti tijekom razdoblja od četiri godine.

               (5)

               Mjere predviđene ovom Odlukom temelje se na nacrtu kriterija koji je izradio Odbor Europske unije za znak za okoliš, osnovan u skladu s člankom 13. Uredbe (EZ) br. 1980/2000.

               (6)

               Mjere predviđene ovom Odlukom u skladu su s mišljenjem odbora osnovanog na temelju članka 17. Uredbe (EZ) br. 1980/2000,

         DONIJELA JE OVU ODLUKU:
   Članak 1.
   1.   Skupina proizvoda „vanjske boje i lakovi” obuhvaća vanjske dekorativne i zaštitne boje i lakove, lazurne premaze za drvo i srodne proizvode namijenjene za objekte i vanjski namještaj, podove i ograde u skladu sa stavkom 2., namijenjene neprofesionalnim i profesionalnim korisnicima, koji su prije svega razvijeni za vanjsku primjenu i kao takvi se prodaju.
   Ova skupina proizvoda između ostalog obuhvaća premaze i boje za podove; proizvode koje na zahtjev neprofesionalnih ili profesionalnih uređivača prostora nijansira distributer; sustave za nijansiranje; dekorativne boje u obliku tekućine ili paste koje proizvođač može unaprijed podesiti, nijansirati ili pripremiti, kako bi bile u skladu s potrebama potrošača, uključujući lazurne premaze za drvo i obloge, premaze za zidove i završne premaze za metal (isključujući antikorozivne završne i temeljne premaze) kao i temeljne premaze (i potpremaze) takvih sustava proizvoda.
   2.   „Boja” znači pigmentirani materijal za premazivanje u obliku tekućine ili paste ili praha, koji po nanošenju na podlogu formira neproziran film koji ima zaštitna, dekorativna ili posebna tehnička svojstva.
   „Lak” znači proziran materijal za premazivanje koji po nanošenju na podlogu formira tvrdi proziran film koji ima zaštitna, dekorativna ili posebna tehnička svojstva.
   Nakon nanošenja se boja ili lak posuši i formira tvrdi, prianjajući, zaštitni sloj.
   Dekorativne boje i lakovi su boje i lakovi koji se primjenjuju za dekoraciju i zaštitu objekata, njihovih ukrasa i opreme, kao i za vanjski namještaj, podove i ograde. Nanose se na licu mjesta. Njihova je funkcija dekorativna ali istovremeno imaju i zaštitnu ulogu.
   Lazurni premazi za drvo (lazure) su premazi koji stvaraju proziran ili poluproziran film za dekoraciju ili zaštitu drveta od atmosferskog starenja, što omogućuje njegovo lako održavanje.
   Zidni premazi su premazi koji stvaraju dekorativno-zaštitni film i koriste se za beton, opeku (koja se može bojiti), betonske blokove, žbuku, kalcijev silikat ili beton ojačan vlaknima. U načelu su predviđeni za vanjsku primjenu, ali se isto tako mogu koristiti unutra ili na lučnim svodovima i balkonskim stropovima.
   „Sustav za nijansiranje” je metoda pripreme boja miješanjem „osnove” s bojama za nijansiranje.
   3.   U tu skupinu proizvoda nisu uključeni sljedeći proizvodi:

               (a)

               antikorozivni premazi;

               (b)

               premazi protiv obrastanja;

               (c)

               premazi za zaštitu drva;

               (d)

               premazi za posebne industrijske i profesionalne namjene, uključujući visoko otporne premaze;

               (e)

               svi proizvodi koji su razvijeni prvenstveno za unutarnju uporabu i kao takvi se prodaju.

         Članak 2.
   1.   Da bi im bio dodijeljen znak za okoliš Zajednice u skladu s Uredbom (EZ) br. 1980/2000 i u skladu sa stavcima 2. i 3. ovog članka, boje i lakovi moraju potpadati pod skupinu proizvoda „vanjske boje i lakovi” kako je definirano u članku 1. i moraju ispunjavati ekološke kriterije navedene u Prilogu ovoj Odluci.
   2.   Dvokomponentni premazi za posebne konačne namjene ispunjavaju sljedeće uvjete:

               (a)

               obje komponente premaza moraju svaka zasebno ispunjavati ekološke kriterije navedene u Prilogu (uz izuzetak kriterija za hlapive organske spojeve);

               (b)

               uz njih treba priložiti informacije koje pojašnjavaju da se pojedinačne komponente ne smiju koristiti zasebno niti miješati s drugim proizvodima;

               (c)

               međutim, konačni proizvod spreman za uporabu isto tako mora ispunjavati ekološke kriterije, uključujući kriterij za hlapive organske spojeve (HOS).

         3.   Premazi koji se prodaju i za unutarnju i za vanjsku primjenu moraju ispunjavati kriterije navedene u ovoj Odluci za vanjske boje i lakove i kriterije navedene u Odluci Komisije 2009/544/EZ (2) za unutarnje boje i lakove.
   Članak 3.
   Ekološki kriteriji za skupinu proizvoda „vanjske boje i lakovi” kao i s njima povezani zahtjevi u pogledu ocjenjivanja i provjere važe četiri godine od dana stupanja ove Odluke na snagu.
   Članak 4.
   Za administrativne potrebe skupini proizvoda „vanjske boje i lakovi” dodijeljen je kodni broj „33”.
   Članak 5.
   Ova je Odluka upućena državama članicama.

      Sastavljeno u Bruxellesu 13. kolovoza 2008.

            Za Komisiju

         Olli REHN

            Član Komisije

      (1)  SL L 237, 21.9.2000., str. 1.

      (2)  SL L 181, 14.7.2009., str. 39.
   PRILOG
   A.   OKVIR

      Ciljevi kriterija

   Ovi kriteriji posebno imaju za cilj:

               —

               učinkovitu uporabu proizvoda i svođenje otpada na minimum,

               —

               smanjivanje okolišnih i drugih rizika (kao što je troposferski ozon) smanjivanjem emisija otapala,

               —

               smanjivanje ispuštanja toksičnih i drugih onečišćujućih tvari u vode. Kriteriji su utvrđeni na razinama koje promiču označivanje vanjskih boja i lakova koji imaju manji utjecaj na okoliš.

      Zahtjevi u pogledu ocjenjivanja i provjere

   Posebni zahtjevi u pogledu ocjenjivanja i provjere navedeni su u sklopu svakog kriterija.
   Ako podnositelj zahtjeva mora dostaviti izjave, dokumentaciju, analize, izvješća o ispitivanjima ili druge dokaze o ispunjavanju kriterija, podrazumijeva se da oni mogu potjecati od podnositelja zahtjeva i/ili njegovih dobavljača i/ili njihovih dobavljača, itd., ovisno o slučaju.
   Prema potrebi se osim ispitnih metoda navedenih za svaki kriterij mogu koristiti i druge metode ako ih nadležno tijelo koje procjenjuje zahtjev prihvati kao jednakovrijedne.
   Nadležna tijela mogu prema potrebi zahtijevati prateću dokumentaciju i provoditi nezavisne provjere.
   Nadležnim se tijelima preporučuje da pri ocjenjivanju zahtjeva i praćenju sukladnosti s kriterijima uzimaju u obzir primjenu priznatih sustava za upravljanje okolišem, kao što su EMAS ili EN ISO14001 (Napomena: primjena takvih sustava upravljanja nije obvezna).
   Ako se u kriterijima navode sastojci, to uključuje tvari i pripravke. Definicije „tvari” i „pripravaka” dane su u Uredbi REACH (Uredba (EZ) br. 1907/2006 Europskog parlamenta i Vijeća (1).
   Za sve ulazne tvari koje koristi, podnositelj zahtjeva nadležnom tijelu treba dostaviti točnu formulaciju proizvoda. Treba navesti sve tvari, uključujući nečistoće, koje se javlja u koncentracijama iznad 0,01 % (m/m), osim ako je drugdje u kriterijima navedena niža koncentracija.
   B.   EKOLOŠKI KRITERIJI

   Svi kriteriji osim kriterija 3., koji se odnosi na ograničenja za hlapive organske spojeve (HOS), primjenjuju se na boje ili lakove u pakiranju. U skladu s Direktivom 2004/42/EZ Europskog parlamenta i Vijeća (2) ograničenja za hlapive organske spojeve (HOS) odnose se na gotove proizvode spremne za uporabu, pa maksimalni sadržaj hlapivih organskih spojeva (HOS) treba izračunani na temelju svih preporučenih dodataka kao što su koloranti i/ili razrjeđivači. Za taj se izračun od dobavljača sirovina zahtijeva dostava podataka o sadržaju suhe tvari, sadržaju hlapivih organskih spojeva (HOS) i gustoći proizvoda.
   Kriteriji 1. i 2. odnose se samo na bijele i svijetle boje (uključujući završne premaze, temeljne premaze, predzavršne premaze, i/ili međupremaze).
   Kod sustava za nijansiranje kriteriji 1. i 2. primjenjuju se samo na bijelu osnovu (osnovu koja sadrži najviše TiO2). U slučajevima kada bijela osnova ne može ispuniti zahtjev za najmanje 8 m2 po litri uz pokrivnu moć od 98 % u skladu s kriterijem 7.(a), ovaj se kriterij ispunjava postupkom nijansiranja pri čemu se dobije standardna boja RAL 9010.
   Kriteriji 1. i 2. ne odnose se na prozirne premaze.
   1.   Bijeli pigmenti

      Sadržaj bijelih pigmenata (bijeli anorganski pigmenti s refraktornim indeksom višim od 1,8): boje sadrže manje od 38 g bijelog pigmenta na m2 suhog filma, uz neprozirnost od 98 %. Ovaj se zahtjev ne primjenjuje na lakove i lazurne premaze za drvo.

      Procjena i provjera: podnositelj zahtjeva dostavlja izjavu o nekorištenju ili dokumentaciju u kojoj je naveden sadržaj bijelog pigmenta i razmazivost, zajedno s detaljnim izračunom koji dokazuje da je ovaj kriterij ispunjen.
   2.   Titanov dioksid

      Titanov dioksid: Emitirane i ispuštene količine otpada nastalog u proizvodnji bilo kojeg pigmenta titanovog dioksida ne smiju (kako je utvrđeno na temelju Referentnog dokumenta o najboljoj raspoloživoj tehnologiji za proizvodnju anorganskih kemikalija u velikim količinama (BREF) (kolovoz 2007.)) prekoračiti sljedeće:

               —

               emisije SOx (izraženog kao SO2): 266 mg na m2 suhog filma (neprozirnost od 98 %),

               —

               otpadni sulfati: 19 mg na m2 suhog filma (neprozirnost od 98 %),

               —

               otpadni kloridi: 3,9, 6,8 odnosno 12,5 g na m2 suhog filma (neprozirnost od 98 %) za prirodni rutil, sintetski rutil i šljaku.

      Procjena i provjera: podnositelj zahtjeva dostavlja izjavu o nekorištenju ili popratnu dokumentaciju u kojoj su navedene razine emisija, odnosno količine ispuštenog otpada za te parametre, sadržaj titan dioksida u proizvodu, razmazivost, kao i detaljni izračun koji dokazuje ispunjavanje ovog kriterija.
   3.   Hlapivi organski spojevi (HOS)

   Sadržaj hlapivih organskih spojeva (HOS) ne smije prekoračiti:

               Klasifikacija proizvoda (Direktiva 2004/42/EZ)

               Granične vrijednosti sadržaja HOS (g/l uključujući vodu)

               Premazi za vanjske zidove od mineralnih supstrata

               40

               Vanjske ukrasne i zaštitne boje za drvo i metal, uključujući potpremaze

               90

               Vanjski ukrasni lakovi i lazure, uključujući neprozirne lazure

               90

               Vanjske tankoslojne lazure

               75

               Temeljni premazi (za vanjsku uporabu)

               15

               Vezujući temeljni premazi (za vanjsku uporabu)

               15

               Jednokomponentni funkcionalni premazi

               100

               Dvokomponentni funkcionalni premazi s reaktivnim djelovanjem za posebnu konačnu primjenu, npr. za podove

               100

         U ovom kontekstu hlapivi organski spojevi (HOS) jesu svi organski spojevi koji pri standardnom tlaku od 101,3 kPa imaju početno vrelište niže od ili jednako 250 °C, kako je definirano u Direktivi 2004/42/EZ. Za utvrđivanje ograničenja za hlapive organske spojeve (HOS) koriste se potkategorije za boje i lakove iz Direktive. Tu su prikazane samo kategorije za vanjske premaze.

      Procjena i provjera: podnositelj zahtjeva dostavlja izjavu o sukladnosti s ovim kriterijem. Za sve proizvode podnositelj zahtjeva navodi sadržaj hlapivih organskih spojeva (HOS).
   4.   Hlapivi aromatski ugljikovodici (eng. volatile aromatic hydrocarbons – (VAH))

   Hlapivi aromatski ugljikovodici ne dodaju se izravno u proizvod prije ili tijekom nijansiranja (gdje je primjenjivo); međutim, sastojci koji sadrže hlapive aromatske ugljikovodike mogu se dodavati u tolikoj mjeri da njihov sadržaj u konačnom proizvodu ne prelazi 0,1 % (m/m).
   U ovom kontekstu „hlapivi aromatski ugljikovodici” jesu svi organski spojevi, kako su definirani u Direktivi 2004/42/EZ, koji pri standardnom tlaku od 101,3 kPa imaju početno vrelište niže od ili jednako 250 °C i koji u svojoj razvijenoj strukturnoj formuli imaju najmanje jednu aromatsku jezgru.

      Procjena i provjera: podnositelj zahtjeva dostavlja izjavu o sukladnosti s ovim kriterijem navodeći da hlapivi aromatski ugljikovodici nisu dodani osim u sklopu gotovih sastojaka i, prema potrebi, izjave dobavljača tih sastojaka kojima potvrđuju sadržaj hlapivih aromatskih ugljikovodika u njima.
   5.   Teški metali

   Sljedeći teški metali ili njihovi spojevi ne smiju se koristiti kao sastojci u proizvodima ili sredstvima za nijansiranje (gdje je primjenjivo) (kao tvar ili kao dio bilo kojeg korištenog pripravka): kadmij, olovo, krom VI, živa, arsen, barij (osim barijevog sulfata), selen, antimon.
   Ni kobalt se ne smije dodavati kao sastojak, uz izuzetak kobaltnih soli koje se koriste kao sikativ u alkidnim bojama. One se mogu koristiti do koncentracije koja ne prelazi 0,05 % (m/m) u konačnom proizvodu, izmjereno kao metalni kobalt. Kobalt u pigmentu također se izuzima od ovog zahtjeva.
   Sastojci smiju sadržavati samo tragove tih metala, do 0,01 % (m/m), koji potječu iz nečistoća u sirovinama.

      Procjena i provjera: podnositelj zahtjeva dostavlja izjavu o sukladnosti s ovim kriterijem kao i izjave dobavljača sastojaka (prema potrebi).
   6.   Opasne tvari

               (a)

                  Proizvod: Proizvod se prije ili nakon nijansiranja (gdje je primjenjivo) ne razvrstava kao vrlo otrovan, otrovan, opasan za okoliš, karcinogen, reproduktivno toksičan, štetan, nagrizajući, mutagen ili nadražujući (samo ako je tome uzrok prisutnost sastojaka označenih s R43) u skladu s Direktivom 1999/45/EZ Europskog parlamenta i Vijeća (3).

                  Procjena i provjera: podnositelj zahtjeva dostavlja izjavu o sukladnosti s ovim kriterijem zajedno sa sigurnosno-tehničkim listom u skladu sa zahtjevima iz Priloga II. Uredbi REACH.

               (b)

                  Sastojci (vrlo otrovni, otrovni, karcinogeni, mutageni, reproduktivno toksični): Ne smiju se koristiti nikakvi sastojci, uključujući one za nijansiranje (gdje je primjenjivo), kojima je u vrijeme primjene dodijeljena ili mogla biti dodijeljena bilo koja od sljedećih oznaka upozorenja (ili njihovih kombinacija):

                           —

                           R23 (otrovno ako se udiše),

                           —

                           R24 (otrovno u dodiru s kožom),

                           —

                           R25 (otrovno ako se proguta),

                           —

                           R26 (vrlo otrovno ako se udiše),

                           —

                           R27 (vrlo otrovno u dodiru s kožom),

                           —

                           R28 (vrlo otrovno ako se proguta),

                           —

                           R33 (opasnost od učinka nakupljanja),

                           —

                           R39 (opasnost od vrlo teških neprolaznih oštećenja),

                           —

                           R40 (ograničena saznanja o karcinogenim učincima),

                           —

                           R42 (udisanje može izazvati preosjetljivost),

                           —

                           R45 (može izazvati rak),

                           —

                           R46 (može izazvati nasljedna genetska oštećenja),

                           —

                           R48 (opasnost od teških oštećenja zdravlja pri duljem izlaganju),

                           —

                           R49 (može izazvati rak ako se udiše),

                           —

                           R60 (može smanjiti plodnost),

                           —

                           R61 (može štetno djelovati na plod),

                           —

                           R62 (moguća opasnost smanjenja plodnosti),

                           —

                           R63 (moguća opasnost štetnog djelovanja na plod),

                           —

                           R68 (moguća opasnost od neprolaznih učinaka),

                     kako su utvrđeni u Direktivi Vijeća 67/548/EEZ (4) i njezinim kasnijim izmjenama. Aktivni sastojci koji se u formuli koriste kao konzervansi i kojima je dodijeljena bilo koja od oznaka upozorenja R23, R24, R25, R26, R27, R28, R39 R40 ili R48 (ili kombinacija tih oznaka) mogu se koristiti do granice od 0,1 % (m/m) ukupne formulacije boje.
               Alternativno se može uzeti u obzir globalno harmonizirani sustav razvrstavanja (GHS) (5). U tom se slučaju ne smiju koristiti sastojci (ili njihove kombinacije), uključujući one za nijansiranje (gdje je primjenjivo), razvrstani u sljedeće kategorije:

                           —

                           Akutna toksičnost(oralna) – kategorija I., II., III.,

                           —

                           Akutna toksičnost(dermalna) – kategorija I., II., III.,

                           —

                           Akutna toksičnost(inhalacijska) – kategorija I., II., III.,

                           —

                           Preosjetljivost udisanjem – kategorija I.,

                           —

                           Mutagene tvari – kategorija I., II.,

                           —

                           Karcinogene tvari – kategorija I., II.,

                           —

                           Reproduktivno toksične tvari – kategorija I., II.,

                           —

                           Specifična toksičnost za ciljane organe (jednokratno izlaganje) – kategorija I., II.,

                           —

                           Specifična toksičnost za ciljane organe (ponavljano izlaganje) – kategorija I., II.,

                     kako je utvrđeno u ST/SG/AC.10/30 (6) i revidirano u ST/SG/AC.10/34/Add.3 o globalno harmoniziranom sustavu razvrstavanja i označivanja kemikalija. Aktivni sastojci koji se u formuli koriste kao konzervansi i kojima je dodijeljena bilo koja od sljedećih kategorija GHS-a, mogu se međutim koristiti do granične vrijednosti od 0,1 % (m/m) ukupne formulacije boje:

                           —

                           Akutna toksičnost (oralna, dermalna, inhalacijska)– kategorija I., II., III. (samo oralna i dermalna),

                           —

                           Specifična toksičnost za ciljane organe (jednokratno i/ili ponavljano izlaganje) – kategorija I., II. (ili njihova kombinacija),

                           —

                           Karcinogenost – kategorija II.

                     Etil metil ketoksim može se koristiti u alkidnim bojama do granične vrijednosti od 0,3 % (m/m).

                  Procjena i provjera: podnositelj zahtjeva dostavlja izjavu o sukladnosti s ovim kriterijem zajedno sa sigurnosno tehničkim listom u skladu sa zahtjevima iz Priloga II. Uredbi REACH.

               (c)

                  Sastojci (opasni za okoliš): Ni jedan sastojak ne smije prekoračiti 2 % (m/m), uključujući one za nijansiranje (gdje je primjenjivo), kojem je u vrijeme primjene dodijeljena ili bi mogla biti dodijeljena bilo koja od sljedećih oznaka upozorenja:

                           —

                           N R50 (vrlo otrovno za organizme koji žive u vodi),

                           —

                           N R50/53 (vrlo otrovno za organizme koji žive u vodi, može dugotrajno štetno djelovati u vodi),

                           —

                           N R51/53 (otrovno za organizme koji žive u vodi, može dugotrajno štetno djelovati u vodi),

                           —

                           N R52/53 (štetno za organizme koji žive u vodi, može dugotrajno štetno djelovati u vodi),

                           —

                           R51 (otrovno za organizme koji žive u vodi),

                           —

                           R52 (štetno za organizme koji žive u vodi),

                           —

                           R53 (može dugotrajno štetno djelovati u vodi),

                     kako je utvrđeno u Direktivi 67/548/EEZ ili Direktivi 1999/45/EZ.
               Alternativno se može uzeti u obzir globalno harmonizirani sustav razvrstavanja (GHS) (7). U tom slučaju ni jedan sastojak ne smije prekoračiti 2 % (m/m), uključujući one za nijansiranje (gdje je primjenjivo), kojem je u vrijeme primjene dodijeljena ili bi mogla biti dodijeljena bilo koja od sljedećih kategorija:
               Kategorije toksičnosti za vodeni okoliš (i njihove kombinacije):

                           —

                           Akutna I., II., III.,

                           —

                           Kronična I., II., III., IV.,

                     kako je utvrđeno u ST/SG/AC.10/30 i revidirano u ST/SG/AC.10/34/Add.3 o globalno harmoniziranom sustavu razvrstavanja i označivanja kemikalija.
               U svakom slučaju, ukupan zbroj svih sastojaka kojima je u vrijeme primjene dodijeljena ili bi mogla biti dodijeljena bilo koja od sljedećih oznaka upozorenja (ili njihovih kombinacija) ili kategorija GHS-a, ne smije prekoračiti 4 % (m/m):
               Ovaj se zahtjev ne odnosi na amonijak niti na amonijev akil.
               Ovaj zahtjev ne utječe na obvezu ispunjavanja zahtjeva utvrđenog u kriteriju 6.(a) gore.

                  Procjena i provjera: podnositelj zahtjeva dostavlja izjavu o sukladnosti s ovim kriterijem, zajedno s popisom sastojaka i sigurnosno-tehničkim listom u skladu sa zahtjevima iz Priloga II. Uredbi REACH.

               (d)

                  Alkilfenoletoksilati (eng. Alkylphenolethoxylates – APEO): Alkilfenol etoksilati se ne smiju koristiti u proizvodu prije ili tijekom nijansiranja (gdje je primjenjivo).

                  Procjena i provjera: podnositelj zahtjeva dostavlja izjavu o sukladnosti s ovim kriterijem.

               (e)

                  Spojevi izotiazolinona: Sadržaj spojeva izotiazolinona u proizvodu ne smije premašiti 0,05 % (m/m) prije ili nakon nijansiranja (gdje je primjenjivo). Za premaze za drvo spojevi izotiazolinona ne smiju prkoračiti 0,2 % (m/m). Isto tako sadržaj mješavine 5-kloro-2-metil-2H-izotiazol-3-ona (EZ br. 247-500-7) i 2-metil-2H-izotiazol-3-ona (EZ br. 220-239-6) (3:1) ne smije prekoračiti 0,0015 % (m/m).

                  Procjena i provjera: podnositelj zahtjeva dostavlja izjavu o sukladnosti s ovim kriterijem, navodeći količine (ako su korišteni).

               (f)

               U proizvodu nisu dozvoljeni perfluorirani alkilni sulfonati (eng. perfluorinated alkyl sulfonates – PFAS), perfluorirane karboksilne kiseline (eng. perfluorinated carboxilic acids – PFCA), uključujući perflourooktansku kiselinu (eng. perfluorooctanic acid PFOA) i srodne tvari navedene u OECD-ovim „Preliminarnim popisima spojeva perfluorooktan-sulfonat (eng. perfluorooctane sulfonate – PFOS), perfluoroalkil-sulfonat (eng. perfluoroalkyl sulfonate – PFAS), perflourooktanska kiselina (eng. perfluorooctanic acid – PFOA), perfluokarboksilna kiselina (eng. perfluorocarboxilic acids – PFCA), srodnih spojeva i kemikalija koji se mogu razgraditi na PFCA (kako su revidirani 2007.)”. OECD-ov popis dan je u prilogu ovom dokumentu o kriterijima.

                  Procjena i provjera: podnositelj zahtjeva dostavlja izjavu o sukladnosti s ovim kriterijem.

               (g)

                  Formaldehid: Slobodni formaldehidi ne smiju se dodavati. Donori formaldehida smiju se dodavati samo u količinama koje osiguravaju da konačni ukupan sadržaj slobodnog formaldhida nakon nijansiranja (gdje je primjenjivo) ne premašuje 0,001 % (m/m).

                  Procjena i provjera: podnositelj zahtjeva dostavlja izjavu o sukladnosti s ovim kriterijem. Osim toga podnositelj zahtjeva dostavlja rezultate ispitivanja koja su proveli dobavljači sirovina primjenjujući ispitnu metodu VdL-RL 03 (VdL smjernica 03) „Koncentracija formaldehida u limenci utvrđena metodom acetil-aceton” i izračune u kojima se podaci iz tih ispitivanja povezuju s konačnim proizvodom kako bi se pokazalo da konačna maksimalna moguća koncentracija formaldehida iz tvari koje ga oslobađaju nije viša od 0,001 % (m/m). Alternativno se formaldehid koji potječe od donora formaldehida može mjeriti u konačnom proizvodu metodom tekućinske kromatografije visoke djelotvornosti, pri čemu se primjenjuje nacionalni standard ili validirana metoda kako je opisana u normi ISO/IEC 17025.

               (h)

                  Halogenirana organska otapala: Bez obzira na kriterije 6.a, 6.b i 6.c, u proizvodu se prije ili tijekom nijansiranja (gdje je primjenjivo) koriste samo halogenirani spojevi koji su u vrijeme primjene već bili ocijenjeni u pogledu rizika i nisu bili svrstani među one s oznakama upozorenja (ili njihovim kombinacijama) R26/27, R45, R48/20/22, R50, R51, R52, R53, R50/53, R51/53, R52/53 i R59 u skladu s direktivama 67/548/EEZ i 1999/45/EZ.

                  Procjena i provjera: podnositelj zahtjeva dostavlja izjavu o sukladnosti s ovim kriterijem.

               (i)

                  Ftalati: Bez obzira na kriterije 6.a, 6.b i 6.c, u proizvodu se prije ili tijekom nijansiranja (gdje je primjenjivo) koriste samo ftalati koji su u vrijeme primjene već bili ocijenjeni u pogledu rizika i nisu bili svrstani među one s oznakama upozorenja (ili njihovim kombinacijama) R60, R61, R62, R50, R51, R52, R53, R50/53, R51/53, R52/53 u skladu s Direktivom 67/548/EEZ i njezinim izmjenama. Osim toga, u proizvodu nisu dozvoljeni DNOP (di-n-oktil ftalat), DINP (di-izononil ftalat) i DIDP (di-izodecil ftalat).

                  Procjena i provjera: podnositelj zahtjeva dostavlja izjavu o sukladnosti s ovim kriterijem.

         7.   Prikladnost za uporabu

               (a)

                  Razmazivost: Bijele i svijetle boje (uključujući završne premaze, temeljne premaze, predzavršne premaze i/ili međupremaze) imaju razmazivost od najmanje 6 m2 po litri proizvoda (uz pokrivnu moć od 98 %).
               Kod sustava za nijansiranje ovaj se kriterij primjenjuje samo na bijelu podlogu (podloga koja sadrži najviše TiO2). U slučaju da bijela podloga ne može ispuniti zahtjev u pogledu razmazivosti od najmanje 6 m2 po litri uz pokrivnu moć od 98 %, taj se kriterij ispunjava postupkom nijansiranja bijele podloge pri čemu se dobije standardna boja RAL 9010. Za sve ostale podloge koje se koriste za proizvodnju nijansiranih proizvoda – podloge koje u pravilu sadrže manje TiO2 i koje ne mogu ispuniti zahtjev u pogledu razmazivosti od najmanje 6 m2 po litri uz pokrivnu moć od 98 % - kriterij ne važi. Za boje koje su dio sustava za nijansiranje podnositelj zahtjeva mora krajnjem korisniku na ambalaži i/ili na prodajnim mjestima (eng. point of sale – POS) osigurati uputu o tome koja nijansa ili temeljni premaz/predzavršni premaz (koji po mogućnosti nosi europsku oznaku za okoliš) treba koristiti kao podlogu prije nanošenja tamnije nijanse.
               Temeljni premazi s posebnim zaptivnim svojstvima, penetracijskim i vezivnim svojstvima i temeljni premazi posebnih adhezivnih svojstava za aluminijske i galvanizirane površine imaju razmazivost (uz pokrivnu moć od 98 %) od najmanje 6 m2 po litri proizvoda.
               Elastomerne boje imaju razmazivost od najmanje 4 m2 po litri proizvoda (uz pokrivnu moć od 98 %).
               Ovaj se zahtjev ne odnosi na lakove, lazurne premaze za drvo, premaze za podove, boje za podove, potpremaze, druge adhezivne temeljne premaze ili bilo kakve druge prozirne premaze.

                  Procjena i provjera: podnositelj zahtjeva dostavlja izvješće o ispitivanju prema metodi ISO6504/1 (Boje i lakovi – utvrđivanje pokrivne moći – 1. dio: Kubelka-Munkova metoda za bijele i svijetle boje) ili 6504/3 (3. dio: određivanje omjera kontrasta (neprozirnosti) svijetlih boja pri fiksnoj razmazivosti), ili (za posebno dizajnirane boje s trodimenzionalnim dekorativnim učinkom za koje karakterističan vrlo debeli sloj) metoda NF T 30 073 (ili ekvivalentna metoda). Za podloge koje se koriste za proizvodnju nijansiranih proizvoda koji nisu ocijenjeni u skladu s gore navedenim zahtjevima, podnositelj zahtjeva podnosi dokaz da je krajnji korisnik obaviješten da prije nanošenja proizvoda treba koristiti temeljni premaz i/ili potpremaz sive (ili druge odgovarajuće boje).

               (b)

                  Otpornost na vodu: Lakovi, podni premazi i podne boje moraju biti otporni na vodu, kako je utvrđeno u normi ISO 2812-3,tako da nakon 24 sata izlaganja i 16 sati sušenja nema promjena u sjaju ili boji.

                  Procjena i provjera: podnositelj zahtjeva dostavlja izvješće o ispitivanju prema metodi ISO2812-3 (Boje i lakovi – određivanje otpornosti na kapljevine – 3. dio: Metoda primjenom apsorpcijskog sredstva).

               (c)

                  Adhezija: Zidne boje (isključujući prozirne temeljne premaze) moraju postići prolaznu ocjenu kod ispitivanja adhezije kidanjem prema metodi EN 24624 (ISO 4624), a podni premazi, podne boje i potpremazi za beton, drvo i metal moraju postići najmanje ocjenu 2 kod ispitivanja adhezije zarezivanjem mrežice prema metodi EN 2409. Kod ispitivanja prema metodi EN 24624, ako je kohezivna snaga podloge manja od adhezivne snage boje, smatra se da je ocjena prolazna, inače adhezivna snaga mora biti veća od 1,5 MPa što je dovoljno za prolaznu ocjenu.
               Podnositelj zahtjeva ocjenjuje temeljni premaz i/ili završni premaz zasebno ili oba kao dio sustava (kad se sustav ispita, odnosi se na proizvode koji po mogućnosti nose europski znak za okoliš (uz izuzetak sustava za metalne površine)). Ako se ispituje samo završni premaz, ovo se smatra najgorim scenarijem što se tiče adhezije.

                  Procjena i provjera: podnositelj zahtjeva dostavlja izvješće o ispitivanju prema metodi EN ISO 2409 ili metode EN 24624 (ISO 4624), prema potrebi.

               (d)

                  Abrazija: Podni premazi i podne boje imaju abrazivnu otpornost koja ne prelazi gubitak mase od 70 mg nakon 1 000 ispitnih ciklusa uz opterećenje od 1 000 g i kotač CS10, u skladu s EN ISO 7784-2:2006.

                  Procjena i provjera: podnositelj zahtjeva dostavlja izvješće o ispitivanju prema metodi EN ISO 7784-2:2006, koje pokazuje sukladnost s ovim kriterijem.

               (e)

                  Atmosfersko starenje: Zidne završne boje i završne boje za drvo i metal, uključujući lakove, izlažu se umjetnom atmosferskom starenju u aparatu s fluorescentnim UV lampama i kondenzacijom ili raspršivanjem vode u skladu s 11507:2007. Zidne boje izlažu se ispitnim uvjetima 1 000 sati, završne boje za drvo i metal (uključujući lakove) izlažu se ispitnim uvjetima 500 sati. Ispitni uvjeti jesu: UVA 4h/60 °C + vlažnost 4h/50 °C.
               Alternativno, završni premazi za drvo i lakovi za drvo mogu se izlagati atmosferskom starenju 500 sati u aparatu za ubrzano atmosfersko starenje QUV s cikličkim izlaganjem UV(A) zračenju i prskanju u skladu s normom EN 927-6.
               Promjena u boji uzoraka izloženih atmosferskom starenju ne smije biti veća od ΔΕ * = 4, a smanjenje sjaja kod lakova ne smije biti veće od 30 % od početne vrijednosti. Sjaj se mjeri u skladu s normom ISO 2813. Kriterij za promjenu boje ne primjenjuje se na prozirne lakove i osnove.
               Struganje se ispituje prema metodi EN ISO 4628-6:2007 na završnim zidnim premazima i završnim premazima za metal (prema potrebi) nakon što su uzorci bili izloženi atmosferskom starenju. Premazi kod tog ispitivanja trebaju postići rezultat 1,5 ili više (0,5 ili 1,0). U normi su ilustrirane reference.
               Nakon izlaganja uzoraka atmosferskom starenju kod završnih zidnih premaza i premaza za drvo i metal ocjenjuju se tako isto sljedeći parametri:

                           —

                           ljuštenje u skladu s normom ISO 4628-5:2003; gustoća ljusaka 2 ili manje, veličina ljusaka 2 ili manje,

                           —

                           pucanje u skladu s normom ISO 4628-4:2003; količina raspuklina 2 ili manje, veličina raspuklina 3 ili manje,

                           —

                           mjehuranje u skladu s normom ISO 4628-2:2003; gustoća mjehura 3 ili manje, veličina mjehura 3 ili manje.

                     Zbog velikog broja mogućih boja za nijansiranje, ova se ispitivanja ograničavaju na korištenu osnovnu boju.

                  Procjena i provjera: podnositelj zahtjeva dostavlja izvješća o ispitivanjima u skladu s normom ISO 11507:2007 prema navedenim parametrima ili s normom EN 927-6, ili s obje (prema potrebi). Osim toga, podnositelj zahtjeva dostavlja izvješća o ispitivanjima u skladu s normama EN ISO 4628-2, 4, 5, 6, prema potrebi. Isto tako podnositelj zahtjeva dostavlja izjavu da je (prema potrebi) promjena boje premaza u okviru parametara navedenih u tom dokumentu.

               (f)

                  Propusnost na vodenu paru: Ako se zahtijeva da boje za vanjske zidove i beton propuštaju zrak, te se boje svrstavaju u klasu II. (srednja propusnost na paru) ili u bolju klasu u skladu s ispitnom metodom EN ISO 7783-2. Zbog velikog broja mogućih boja za nijansiranje, ova se ispitivanja ograničavaju na osnovnu boju; ovaj se zahtjev ne primjenjuje na prozirne temeljne boje.

                  Procjena i provjera: podnositelj zahtjeva dostavlja izvješće o ispitivanjima uz primjenu metodologije u skladu s normom EN ISO 7783-2.

               (g)

                  Propusnost na tekuću vodu: Ako se tvrdi da boje za vanjske zidove i beton odbijaju vodu i da su elastomerne, premaz se svrstava u klasu III. (niska propusnost na tekućine) u skladu s metodom DIN EN 1062-3:1999. Zbog velikog broja mogućih boja za nijansiranje ovaj se kriterij ograničava na ispitivanje osnovne boje. Sve ostale zidne boje svrstavaju se u klasu II. (srednja propusnost na tekućine) ili bolje u skladu s ispitnom metodom DIN EN 1062-3:1999.

                  Procjena i provjera: podnositelj zahtjeva dostavlja izvješće o ispitivanjima uz primjenu metodologije u skladu s normom DIN EN 1062-3:1999.

               (h)

                  Otpornost na gljivice: Ako se zahtijeva da završni premazi za zidove budu otporni na gljivice, premaz dobiva ocjenu 2 ili bolju (manje od 10 % pokrivenosti gljivicama), kako je utvrđena metodom BS 3900:G6. Zbog velikog broja mogućih boja za nijansiranje, ovaj se kriterij ograničava na ispitivanje osnovne boje.

                  Procjena i provjera: podnositelj zahtjeva dostavlja izvješće o ispitivanjima uz primjenu metodologije BS 3900:G6.

               (i)

                  Premoštenje pukotina: Ako se zahtijeva da boja za zidove (ili beton) ima elastomerna svojstva, svrstava se najmanje u klasu A1. pri 23 °C, u skladu s normom DIN EN 1062-7:2004. Zbog velikog broja mogućih boja za nijansiranje, ovaj se kriterij ograničava na ispitivanje osnovne boje.

                  Procjena i provjera: podnositelj zahtjeva dostavlja izvješće o ispitivanjima uz primjenu metodologije DIN EN 1062-7:2004.

               (j)

                  Otpornost na lužine: Zidne boje i temeljni premazi ne smiju pokazivati nikakva vidljiva oštećenja ako su 24 sata izloženi 10 %-tnoj otopini NaOH prema metodi ISO 2812-4:2007. Ocjenjivanje se provodi nakon 24 sata sušenja.

                  Procjena i provjera: podnositelj zahtjeva dostavlja izvješće o ispitivanjima uz primjenu metodologije ISO 2812-4:2007.

         8.   Informacije za kupca

   Sljedeće informacije navode se na pakiranju ili se prilažu uz pakiranje:

               —

               uporaba, podloga i uvjeti uporabe za koju je proizvod namijenjen. To uključuje savjete o pripremnim radnjama itd., kao na primjer ispravna priprema podloge, savjeti u pogledu vanjske uporabe (prema potrebi), ili temperatura,

               —

               preporuke za čišćenje alata i pravilno upravljanje otpadom (radi ograničenja onečišćavanja vode). Te preporuke se prilagođavaju vrsti proizvoda i području primjene te prema potrebi sadržavaju i piktograme,

               —

               preporuke u pogledu uvjeta čuvanja proizvoda nakon otvaranja (radi ograničavanja količine krutog otpada), uključujući sigurnosne savjete, prema potrebi,

               —

               za tamnije premaze za koje ne vrijedi kriterij 7.(a), daju se savjeti o primjeni odgovarajućeg temeljnog premaza ili osnovne boje (koji po mogućnosti nose europsku oznaku za okoliš),

               —

               tekst u kojem se navodi da neiskorištena boja pri zbrinjavanju zahtijeva stručno rukovanje radi sigurnosti za okoliš i da se boja ne smije bacati s kućnim otpadom ili izliti. Savjete u pogledu zbrinjavanja i prikupljanja treba zatražiti od lokalnih tijela,

               —

               preporuke o preventivnim zaštitnim mjerama za ličioca. Sljedeći (ili ekvivalentan) tekst navodi se na pakiranju ili se prilaže uz pakiranje:
               „Više informacija o tome zašto je ovom proizvodu dodijeljen znak ‚Cvijet’ kao znak za okoliš potražite na internetskoj stranici: http://EZ.europa.eu/environment/ecolabel.”

      Procjena i provjera: prema potrebi se uz zahtjev prilaže uzorak ambalaže proizvoda, zajedno s odgovarajućom izjavom o ispunjavanju tih kriterija.
   9.   Informacije koje se navode na znaku za okoliš

   Polje 2 znaka za okoliš sadrži sljedeći tekst:

               —

               dobar učinak kod vanjske primjene,

               —

               ograničeni sadržaj opasnih tvari,

               —

               nizak sadržaj otapala.

      Procjena i provjera: podnositelj zahtjeva dostavlja uzorak ambalaže proizvoda na kojem se vidi znak za okoliš, zajedno s izjavom o sukladnosti s ovim kriterijem.

      (1)  SL L 396, 30.12.2006., str. 1.

      (2)  SL L 143, 30.4.2004., str. 87.

      (3)  SL L 200, 30.7.1999., str. 1.

      (4)  SL 196, 16.8.1967., str. 1.

      (5)  27. lipnja 2007. Europska je komisija donijela „Prijedlog uredbe Europskog parlamenta i Vijeća o razvrstavanju, označivanju i pakiranju tvari i smjesa i o izmjeni Direktive 67/548/EEZ i Uredbe (EZ) br. 1907/2006”, (COM(2007) 355 konačno). Daljnje informacije vezane za preklapanje postojećeg sustava i GHS-a potražite u Prilogu VII. svesku III. donesenog prijedloga: http://ec.europa.eu/enterprise/reach/docs/ghs/ghs_prop_vol_iii_en.pdf.

      (6)  Odbor stručnjaka Ujedinjenih naroda za prijevoz opasnih roba i za globalno usklađeni sustav razvrstavanja i označivanja kemikalija: http://www.unece.org/trans/main/dgdb/dgcomm/ac10rep.html.

      (7)  Vidjeti bilješku 5.


title: Odluka Vijeća od 26. svibnja 2016. o imenovanju četvero članova Upravnog odbora Europske agencije za lijekove

text:
               3.6.2016

               HR

               Službeni list Europske unije

               C 197/2

         ODLUKA VIJEĆA
   od 26. svibnja 2016.
   o imenovanju četvero članova Upravnog odbora Europske agencije za lijekove
   (2016/C 197/02)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 726/2004 Europskog parlamenta i Vijeća od 31. ožujka 2004. o utvrđivanju postupaka odobravanja primjene i postupaka nadzora nad primjenom lijekova koji se rabe u humanoj i veterinarskoj medicini, te uspostavi Europske agencije za lijekove (1), a posebno njezin članak 65. stavke 1. i 4.,
   budući da:

               (1)

               Komisija je 27. siječnja 2016., postupajući u skladu s člankom 65. stavkom 1. Uredbe (EZ) br. 726/2004, predstavila popis kandidata, predstavnika organizacija pacijenata, organizacija liječnika i veterinarskih organizacija, za imenovanje u Upravni odbor Europske agencije za lijekove.

               (2)

               Europski parlament razmotrio je taj popis kandidata i Vijeću 21. travnja 2016. dostavio svoje stajalište o njemu,

         DONIJELO JE OVO ODLUKU:
   Članak 1.
   Članovima Upravnog odbora Europske agencije za lijekove na trogodišnje razdoblje od 15. lipnja 2016. imenuju se sljedeće osobe:

               ORGANIZACIJE PACIJENATA

               ORGANIZACIJE LIJEČNIKA

               VETERINARSKE ORGANIZACIJE

               g. Yann LE CAM
               gđa Ilaria PASSARANI

               g. Wolf-Dieter LUDWIG

               gđa Nancy DE BRIYNE

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 26. svibnja 2016.

            Za Vijeće

            Predsjednik

         H.G.J. KAMP

      (1)  SL L 136, 30.4.2004., str. 1.